Tere!

Politsei- ja Piirivalveamet (edaspidi hankija) teeb Teile ettepaneku esitada pakkumus vastavalt hankija poolt esitatud tingimustele.

**Üldtingimused**

* 1. Väikeostu nimetus: „Õppuse tarbeks embleemide ostmine“.
  2. Hankija kontaktisik: **Ilona Horn ,** e-post: [**ilona.horn@politsei.ee**](mailto:ilona.horn@politsei.ee)
  3. Ettevõtjatel on õigus küsida väikeostu kohta selgitusi, esitades küsimused e-posti teel hankija kontaktisikule. Hankija vastab ettevõtjate küsimustele kolme tööpäeva jooksul. Hankija edastab esitatud küsimused ja vastused samaaegselt kõigile isikutele, kellele tehti ettepanek pakkumuse esitamiseks. Telefoni teel esitatud küsimustele ei vastata.
  4. Pakkumus on pakkuja tahteavaldus hankelepingu sõlmimiseks ja on selle esitamisel pakkujale siduv alates esitamisest kuni pakkumuse jõusoleku minimaalse tähtaja lõpuni. Pakkumuse esitamisega pakkuja nõustub kõikide väikeostu dokumendis toodud tingimustega. Tingimusliku pakkumuse esitamine on keelatud.
  5. Hankija ei sõlmi hankelepingut pakkujaga, kellel on maksuvõlg. Enne hankelepingu sõlmimist kontrollib hankija pakkujal maksuvõla puudumist avalikust andmebaasist: <https://apps.emta.ee/saqu/public/taxdebt?lang=et>. Kui pakkujal esineb maksuvõlg, siis teavitab hankija sellest pakkujat ja annab pakkujale vähemalt kaks tööpäeva maksuvõla tasumiseks. Hankija võib mõjuvatel põhjustel pakkujale antud tähtaega pikendada. Kui hankija poolt antud tähtaja jooksul pakkuja maksuvõlga ära ei tasu, siis hankija pakkujaga hankelepingut ei sõlmi.

**Ostetava asja kirjeldus**

* 1. Ostetavate esemete kirjeldus on välja toodud allolevas Tabelis 1.
  2. Ostetavad esemed peavad vastama tehnilises kirjelduses olevale.

Tabel 1. Ostetavate esemete tehniline kirjeldus

|  |  |
| --- | --- |
| **Õppuse Green Victory 2024 embleem** | Embleem peab olema tagant takjakinnitusega;Embleemi läbimõõt: 8 cmEmbleem peab olema valmistatud kootud tehnikas;Embleemi kujundus on nähtav joonisel 1;Võimalusel palume eelnevalt ühte embleemi valmisnäidist;  * Kogus: 700 tk |

*Joonis 1. Embleemi kujundus*

**

**Pakkumus peab sisaldama:**

* ühe tk maksumust;
* tarneaega kalendripäevades arvestatuna tellimusest;
* kinnitust, et pakutav toode vastab kõikidele esitatud tingimustele;

Hankija  kontrollib tähtaegselt esitatud pakkumuste vastavust väikeostu dokumentides esitatud nõuetele. Juhul, kui pakkumus ei vasta väikeostu dokumendis toodud tingimustele, lükkab hankija pakkumuse tagasi.

Hankijal on õigus küsida pakkujalt esitatud pakkumuse kohta täpsustavaid andmeid ja täiendavaid selgitusi.

Vastavaks tunnistatud pakkumuste seast valib hankija eduka pakkumuse välja madalaima hinna alusel. Juhul, kui pakkumused on võrdsed, korraldab hankija eduka pakkumuse väljaselgitamiseks liisuheitmise, võimaldades võrdse maksumusega pakkumuse esitanud pakkujatel liisuheitmise juures viibida.

Pakkumus palun esitada e-posti aadressile [**ilona.horn@politsei.ee**](mailto:ilona.horn@politsei.ee) hiljemalt **28.06.2024 kell 16:00.**

Võtame vastu ainult e-arveid.

E-arve saatmise võimalused:

* kui pakkuja on e-arvete operaatori klient, edastada e-arve oma operaatorile, kelle kaudu see jõuab hankijani;
* hankijale on võimalik saata e-arvet tasuta, kasutades infosüsteeme:

1. e-arveldaja (<http://www.rik.ee/et/e-arveldaja>).
2. arved.ee ([https://www.arved.ee](https://www.arved.ee/))

Nimetatud infosüsteemides tuleb avada kasutaja konto, neis on võimalik arve sisestada ja edastada. Avaliku sektori üksustele e-arvete esitamine on tasuta ja  piiramata koguses.

Lugupidamisega

Ilona Horn

ostujuht

logistikabüroo

administratsioon

Politsei-ja Piirivalveamet

Tel: (+372) 53016729

[ilona.horn@politsei.ee](mailto:ilona.horn@politsei.ee)

